SET ปิดบวก 6 จุด ลุ้น “รัฐ” เคาะมาตรการกระตุ้นเศรษฐกิจ
SET ปิดบวก 6 จุด โดยปรับตัวขึ้นมาได้ดี แม้เจอแรงถ่วงจากหุ้น DELTA ได้รับปัจจัยหนุนมาจากดอลลาร์อ่อนค่า หลังตัวเลขเศรษฐกิจสหรัฐชะลอลง และนโยบายกระตุ้นเศรษฐกิจของภาครัฐ สำหรับแนวโน้มวันพรุ่งนี้คาดแกว่งคล้ายวันนี้ ให้แนวรับ 1,595 จุด และแนวต้าน 1,612-1,620 จุด
SET ปิดบวก 6 จุด โดยปรับตัวขึ้นมาได้ดี แม้เจอแรงถ่วงจากหุ้น DELTA ได้รับปัจจัยหนุนมาจากดอลลาร์อ่อนค่า หลังตัวเลขเศรษฐกิจสหรัฐชะลอลง และนโยบายกระตุ้นเศรษฐกิจของภาครัฐ สำหรับแนวโน้มวันพรุ่งนี้คาดแกว่งคล้ายวันนี้ ให้แนวรับ 1,595 จุด และแนวต้าน 1,612-1,620 จุด
27 ต.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้แกว่งไซด์เวย์ถึงไซด์เวย์อัพ โดยปรับขึ้นมาได้ดีแม้เจอแรงขายหุ้น บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA ถ่วง หลังผลประกอบการออกมาเป็นไปตามคาด แต่ยังมีปัจจัยหนุนจากดัชนีค่าเงินดอลลาร์ (Dollar Index) อ่อนค่าลงต่อเนื่องจากตัวเลขเศรษฐกิจสหรัฐชะลอลง ขณะที่นโยบายกระตุ้นเศรษฐกิจของภาครัฐส่งผลดีต่อจิตวิทยาการลงทุนและการเติบโตทางเศรษฐกิจของไทยในไตรมาส 4/65
สำหรับแนวโน้มวันพรุ่งนี้คาดดัชนีฯ ยังแกว่งไซด์เวย์-ไซด์เวย์อัพต่อไปได้ เนื่องจากเป็นช่วงของการทยอยประกาศผลประกอบการของบริษัทจดทะเบียน พร้อมแนะนักลงทุนติดตามการประกาศตัวเลขเศรษฐกิจของสหรัฐคืนนี้ หากออกมาไม่ค่อยดีจะเป็นผลบวกต่อสินทรัพย์เสี่ยง ให้แนวรับไว้ที่ 1,595 จุด และแนวต้าน 1,612-1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
DELTA มูลค่าการซื้อขาย 5,278.55 ล้านบาท ปิดที่ 558.00 บาท ลดลง 46.00 บาท
OR มูลค่าการซื้อขาย 3,157.13 ล้านบาท ปิดที่ 24.10 บาท ลดลง 0.60 บาท
PTTEP มูลค่าการซื้อขาย 2,422.95 ล้านบาท ปิดที่ 176.00 บาท เพิ่มขึ้น 2.50 บาท
KBANK มูลค่าการซื้อขาย 2,067.93 ล้านบาท ปิดที่ 143.00 บาท ลดลง 1.50 บาท
CPALL มูลค่าการซื้อขาย 1,747 16.ล้านบาท ปิดที่ 60.00 บาท เพิ่มขึ้น 0.50 บาท